લાસ વેગાસ/અમેરિકા- અમેરિકાના લાસ વેગાસમાં ફાયરિંગની ઘટના બની છે. એક બંદૂકધારી શખ્સે ‘મેન્ડલે બૅ’ રિસોર્ટમાં કેસીનો પર હુમલો કર્યો હતો. અહીં મ્યુઝિક ફેસ્ટિવલ ચાલી રહ્યો હતો તે દરમિયાન હુમલાખોર ધસી આવ્યો અને અંધાધૂંધ ફાયરિંગ કર્યું હતુ. પોલિસે હુમલાખોરને રોકવા માટે જવાબી કાર્યવાહી પણ કરી હતી. હુમલામાં 400 લોકો ઘાયલ થયાં હોવાની માહિતી પ્રાપ્ત થઈ રહી છે, સાથે જ 59 વ્યક્તિઓના મૃત્યુ પણ થયા છે. હુમલાને પગલે લાસ વેગાસમાં વિમાની સેવાઓ બંધ કરી દેવામાં આવી છે. ભારતીય સમયપ્રમાણે મોડીસાંજે પોલીસના કહેવા પ્રમાણે ફાયરિંગમાં ઘાયલ થયેલા 406 લોકોને હોસ્પિટલમાં સારવાર માટે લઈ જવાયા છે.